Diari Oficial de la Generalitat Valenciana


Sumari del DOGV 4121, del 06-11-2001 (2001/10934)

ORDRE de 3 de setembre de 2001, de la Conselleria de Cultura i Educació, per la qual es modifica l'autorització del centre docent britànic a Espanya anomenat El Plantío International School, de Paterna-La Cañada (València).
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4121

Data del DOGV
:   06-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/10197


Data del document
:   03-09-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Paterna
    * ensenyament privat

ORDRE de 3 de setembre de 2001, de la Conselleria de Cultura i Educació, per la qual es modifica l'autorització del centre docent britànic a Espanya anomenat El Plantío International School, de Paterna-La Cañada (València). [2001/S10117]
  
L'expedient l'ha iniciat la titularitat del centre, en sol·licitud de transformació en definitiva de l'autorització per a impartir els ensenyaments de Year 12 (16 anys) a Year 13 (18 anys).
  
L'Ordre de 17 de juny de 1999, de la Conselleria de Cultura, Educació i Ciència (DOGV de 29 de juliol de 1999) va autoritzar al centre docent britànic a Espanya El Plantío International School, amb caràcter definitiu, des del curs de Nursery (3-4 anys) fins a Year 11 (16 anys), i per l'Ordre de 4 de setembre de 2000, de la Conselleria de Cultura i Educació (DOGV de 2 d'octubre de 2000), se li va concedir l'autorització amb caràcter temporal, fins al 31 de desembre de 2000, dels cursos Year 12 (16 anys) i Year 13 (18 anys), per a alumnat espanyol i estranger.
  
Atès que consta en l'expedient un certificat del British Council sobre el resultat de la inspecció britànica, on es constata el compliment dels requisits per a l'autorització plena per a impartir els cursos Year 12 i Year 13.
  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 806/1993, de 28 de maig (BOE de 23.06.1993), sobre règim de centres estrangers a Espanya i la resta de la legislació general que hi resulte aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització del centre docent britànic que més avall s'indica, a fi de transformar-la en definitiva per als cursos de Year 12 (16 anys) i Year 13 (18 anys), establint-ne la vigència i capacitat en els termes que s'hi indiquen:
  
Centre: El Plantío International School
  
Codi: 01928834
  
Domicili: c/ 233, núm. 36
  
Localitat: Paterna-La Cañada
  
Província: València
  
Titular: Alberto Rodríguez Pascual i Lucía Ortega Llorca
  
Ensenyaments autoritzats: Currículum Nacional d'Anglaterra i País de Gal·les.
  
Amb caràcter definitiu des del curs Nursery (3-4 anys) fins a Year 13 (18 anys) amb una capacitat total de 700 alumnes.
  
Alumnat autoritzat: espanyol i estranger.
  
Segon
  
El centre haurà d'impartir, en els cursos equivalents als ensenyaments obligatoris del sistema educatiu espanyol, el currículum de llengua i cultura espanyoles, així com la llengua pròpia de la Comunitat Valenciana, establits per l'administració Educativa, conformement al que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ha d'ajustar al que es disposa en la normativa reguladora de l'homologació i convalidació de títols i estudis estrangers d'educació no universitària, segons el que establix l'article huit del Reial Decret 806/1993.
  
Disposició addicional
  
Esta modificació de l'autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 3 de setembre de 2001
  
El conseller de Cultura i Educació
  
MANUEL TARANCÓN FANDOS